Троян 21 - статии: За пръв път имаме прокурор!\nМ. Николова: Банев и Бояджиев са се договорили „Елма“да бъде фалирана\n75 Елпром Троян 150\nАрхив на сайта Декември 2018 (25) Ноември 2018 (38) Октомври 2018 (41) Септември 2018 (37) Август 2018 (26) Юли 2018 (33) Юни 2018 (45) Май 2018 (36) Април 2018 (41) Март 2018 (41) Февруари 2018 (41) Януари 2018 (42) Декември 2017 (44) Ноември 2017 (48) Октомври 2017 (55) Септември 2017 (44) Август 2017 (40) Юли 2017 (49) Юни 2017 (46) Май 2017 (54) Април 2017 (52) Март 2017 (48) Февруари 2017 (46) Януари 2017 (36) Декември 2016 (48) Ноември 2016 (57) Октомври 2016 (55) Септември 2016 (54) Август 2016 (42) Юли 2016 (51) Юни 2016 (59) Май 2016 (59) Април 2016 (46) Март 2016 (56) Февруари 2016 (54) Януари 2016 (57) Декември 2015 (46) Ноември 2015 (48) Октомври 2015 (63) Септември 2015 (52) Август 2015 (40) Юли 2015 (47) Юни 2015 (36) Май 2015 (43) Април 2015 (44) Март 2015 (48) Февруари 2015 (44) Януари 2015 (34) Декември 2014 (49) Ноември 2014 (34) Октомври 2014 (69) Септември 2014 (62) Август 2014 (42) Юли 2014 (44) Юни 2014 (47) Май 2014 (54) Април 2014 (47) Март 2014 (55) Февруари 2014 (36) Януари 2014 (47) Декември 2013 (41) Ноември 2013 (49) Октомври 2013 (48) Септември 2013 (51) Август 2013 (50) Юли 2013 (40) Юни 2013 (58) Май 2013 (58) Април 2013 (65) Март 2013 (48) Февруари 2013 (38) Януари 2013 (40) Декември 2012 (44) Ноември 2012 (50) Октомври 2012 (53) Септември 2012 (54) Август 2012 (50) Юли 2012 (43) Юни 2012 (46) Май 2012 (58) Април 2012 (49) Март 2012 (51) Февруари 2012 (50) Януари 2012 (44) Декември 2011 (40) Ноември 2011 (46) Октомври 2011 (50) Септември 2011 (44) Август 2011 (45) Юли 2011 (52) Юни 2011 (46) Май 2011 (45) Април 2011 (55) Март 2011 (52) Февруари 2011 (56) Януари 2011 (57) Декември 2010 (57) Ноември 2010 (66) Октомври 2010 (66) Септември 2010 (50) Август 2010 (43) Юли 2010 (49) Юни 2010 (60) Май 2010 (55) Април 2010 (54) Март 2010 (48) Февруари 2010 (42) Януари 2010 (40) Декември 2009 (42) Ноември 2009 (34) Октомври 2009 (55) Септември 2009 (42) Август 2009 (32) Юли 2009 (32)\n* „Даже в техните среди се говори за едни 10 млн. лв., които Борис Бояджиев е трябвало да даде на Николай Банев“, заяви по Нова телевизия д...\nЗа Малкия пазар и малките камъчета\n* Надявам се този наш сигнал да не остане без последствия и издънките да бъдат коригирани, още повече че обектът е в гаранционен срок Лич...\n* Д-р Боцова, д-р Димова и д-р Николова прекратяват дейността си, търси се решение за пациентите им * Председателят на местния парламент ин...\nБалканът прибра д-р Марио Шкодров\n* 26-годишният лекар от Александровска болница в София загина на път към любимата хижа „Амбарица“ – в мъгла, силен вятър и снеговалеж * „Пл...\nПоредни две национални награди за „Калинел“ ЕООД\n* За шеста поредна година водещата троянска фирма получи приза „True Leaders” и за трети път бе обявена за „Работодател на година“ Отличн...\nЗа пръв път имаме прокурор!\n* Готов да създава ред в българския хаос – нещо,\nкоето изглежда направо страшно\nПо повод на една пресконференция\nЗА ПРЪВ ПЪТ имаме прокурор! Готов на всяка цена да брани законността, правилата, честната игра. Готов да назовава престъпните факти и престъпните лица – каквито и които да са. Готов да създава ред в българския хаос – нещо, което изглежда направо страшно. Защото хаосът (далаверата, корупцията, крадливото нагаждачество, партизанщината, подмяната на правилата) е навсякъде около нас и най-лошото – той е в главите ни, в българския (ни) чип, моделиран цели седем десетилетия. Защото хаосът у нас тотално е подменил реда, станал е „български ред”. И да му се опълчиш си е страшно. Всъщност то винаги и навсякъде е било страшно да кажеш, че царят е гол. Готов, дано съм прав (!), да тръгне на бой срещу мафията – като онези италиански прокурори, които загинаха, но родиха своите последователи и в крайна сметка спечелиха голямата битка на реда и законността срещу хаоса.\nЗА ПРЪВ ПЪТ имаме прокурор! Който не шикалкави като предишния – комунистическия отрок, не тропнал нито веднъж по масата, превърнал се в удобен мушморок, чийто най-голям прокурорски успех е, че си уреди топло магистратско местенце след мандата. И няма нищо общо с другите двама – първият правещ се на мъж и македонски войвода, но само правещ се (за пред хората), а за втория и с невъоръжено око се виждаше, че обслужва противниковия отбор.\nВЕРОЯТНО НЯКОЙ ще провиди в тези ми няколко реда партийни пристрастия. Искам да поясня – аз нямам партийни пристрастия. Имам политически пристрастия към демокрацията от западен тип и западната европейска цивилизация, която се гради върху законността и правилата. Гради се и от прокурори мъжкари, на които не им пука да посочат престъпленията и престъпниците, всяко престъпление и всеки престъпник. Моите поздравления, г-н Цацаров! Вярвам, че това, което правите, е истинско, а не нещо друго.\nВидеозапис на част от пресконференцията по „казуса Костинброд”, 15 май 2013 г.\nТоз е на Бойко човек ,той си го е уредилл на тази работа.Това мнго добре се разбра от записите.Така,че и тозо прокурор ще играе по правилата иначе збогом гергино.Генади мисля,че няма нормален човек в БГ ,който да не е разбрал.че мафията в БГ си има вече държава и никой не може да промени това за съжалемие вече.И последните избори го доказаха на 100% това твърдение.Който иска демокрация само терминал 2 е спасението.\nГ-н Маринов, поздравявам ви за тази статия!\nЧест и почитания за г-н Цацаров!\nПриятели, до сега харчиха нашите пари, от сега нататък всеки ще харчи от собствените си!\nНалапаха се, ще останат ненаказани. Можем да заработим и честно! Горките ние, няма да ни стигнат и три живота, за да им стигнем стандарта.\nГенади за този ли Цацаров става дума ,че ще създава ред?\nГоце-Гергов-Цацаров-Цветанов... масонски афери и прикриване на престъпления!!!!!\nА дали не е за последен път..???\nГенади, добре дошъл - радвам се, че се сети че си журналист!\nДо №6: И аз се радвам, че се радвате. Не разбрах точно за какво, но важното е да сме радостни. При този дефицит (на радости).\nТая цаца вчера нищо конкретно не каза и не показа. Ясно си личаха петънца по показаните от него бюлетини, ясно си пролича и "отговорът" му на въпроса "Как до вчера бяхта човек на Бойко и Цеца, а сега сте техен враг?", ясно си пролича и свирката на БСП и Пеевски, по която цацата играе - защо не разнищи случая с ЕРП-тата, защо в съботния ден висш орган като прокуратурата на РБ наруши закона? Мен ако питате този, заедно с новата си компания са 10 пъти повече за затвора, отколкото Боко и Цеко!\nЩе създаде ред, ама друг път. Няма такъв филм. А и не мисля, че има такива РЕАЛНИ намерения.\n"Защото хаосът (далаверата, корупцията, крадливото нагаждачество, партизанщината, подмяната на правилата) е навсякъде около нас и най-лошото – той е в главите ни, в българския (ни) чип, моделиран цели седем десетилетия."\nГенадий,преди десет дни написах, че народът е виновен за начина си на живот, защото е калпав. Пуснах линкове към статии, в които точно това се твърдеше, а ти ми изтри коментарите. Защо?\nДа не би да си прогледнал вече?\nДо №10: Има някакво недоразумение, никой тук (т.е. аз и админът Стоян Борджуков, които имаме правата) не е трил, нито смята да трие линкове към статии. Трият се единствено коментари, които нарушават трите обявени правила (виж колонката вляво). Това е.\nПочти са Ви ,,преписали,, статията:\nкогато кажеш А трябва да кажеш и Б иначе ставаш агне\nпетък, 17 май, 2013\n8-ми, много си прав!Ние да не сме ловени на примка!\nДано се окаже акула,а не цаца :D\n16-ти, а дано," ама надали"!\nДнес на една от централните улици в Атина полицията беше спряла една кола с варненска регистрация. Собственика беше с внушителни размери, с набръчкан врат, и подозрителна физиономия. Полицаите щателно претърсваха багажника. Явно и тук знаят за Варна и българската мафия, а и че сме търговци на наркотици.\nсъбота, 18 май, 2013\nВсичко е цирк и този е играч от цирка,а и аз питам всеки ден докога? Изобщо защо Младенов и Луканов свалиха бай Тошо, Защо създадоха СДС - нали така? Защо имаше кръгли маси? Защо изтеглиха парите от Парижкия клуб? Защо Балев ги цапцароса, а другите разпредели? Защо Луканов викна Ран и Ъп? Защо създадоха Мулти Груп, СИК ВИС? Защо бяха Попов,Беров, Инджова, Защо беше първата купонна система, Защо беше втората купонна система? Защо бяха пирамидите? Защо бвха Паси, Ф.Димитров, Пепи Буболечката? Защо фалираха банките, Защо изядоха спестяванията на хората? Защо имаше Жан Виденов? Защо викнаха царя? Защо имаше седенки със заменки и излишъци, които не се знае къде отидоха с изключение на един минал през Австрия та до ПЕС, както се говори? Защо създадоха ГЕРБ? Защо унищожиха ГЕРБ? Защо им трябваше ДПС? Защо им трябваше Атака....\nКаkто и преди, и сега са си все същите !!!\nСамо че преди бяхме на нивото на Чехия, а сега сме под нивото на Тринидат и Тобаго.\nПреди имаше надежда за управия ! А сега ... Абе бегайте да спестявате за ток и парно.\nИначе - преди само БКП. Сега само БСП !\nЗА ПРЪВ ПЪТ имаме прокурор! Готов на всяка цена да брани законността, правилата, честната игра. ХА..ХА..ХА..ХА къде го видя тоз прокурор ,Генади...аз виждам поредния прокурор ,който като предишния е комунистическия отрок превръщаш се в удобен мушморок на БСП.Маймуна от класа избран от ГЕРБ ,а подкрепящ измамниците от БСП.\nЦветанов, подслушва всички а излизат записи само за ГЕРБ. хахахахаха като нищо ще му наденат белезниците, задето подслушва Борисов и Миро Найденов, а по-преди това и Мишо Бирата предполагам :))) И после ги даде на БСП тоя лош Цветанов, за да могат да го арестуват сега...ха-ха-ха, няма по-голям смях в тая държава, няма по-скапан МАТ'РЯЛ. Прав беше Бойко, не може да се работи с такъв МАТ'РЯЛ, на него му требе само лебец на масата и сигурна работка по 8 часа на ден в завода, все екстри, дето другарите му обещават вече 65 години.Малко мат"рял за размисъл.\nБраво на 20-ти и 21-ви, най-после да си дойдем на думата!\nпонеделник, 20 май, 2013\nHetty & the Jazzato\nЕдно ретро намигане, ей така, за душата!\nИзложба на Илия Ганчев, 15 ноември, 17:00 - виж ТУК\n60 години от строежа на новата хижа „Амбарица“\n* „Новата хижа „Амбарица“ бе построена за 6 месеца от нулата, без път и в началото без въжена линия… завършена е на 18 декември 1958 г. -...\nТроянец бе избран за спортист №1 на НСА за 2018-та\n* Павлин Дишев заслужи признанието за медалите си (златен и два бронзови) от Световното по шотокан карате-до, наградата – медал на НСА и че...\nКоледният бал на читалището събра близо 8 бона\n* Средствата ще се използват за добри читалищни каузи, председателката д-р Койновска даде отчет за изразходването на миналогодишната сума *...\n„Насаме с нощта“ на Минко Колчевски\n* Внучката Милкана: „Така ще го запомня – надвесен над пишещата машина в опит да улови мислите си, вечно търсещ най-добрия, перфектния начи...\n* Церемонията по награждаването ще е на 21 декември от 17:00 ч. в Информационно-културния център * Вероятно причината е комплексна, нещо ...\nГрейва най-високата жива Коледна елха в Европа – елпромската\n* Запалването на светлините ще е в 17:00 ч. във вторник, 4 декември; поканени са всички – на светлинното шоу и на почерпка с греяно вино и ...\nВ Троян: Над 40 жандармеристи и полицаи срещу 50-60 протестиращи\n* Мая Иванова: „Протестираме, защото стандартът на живот в България е под всякаква критика, особено в малки градове като нашия. Мислим дали...\n* Говорителят Иво Грийн: „Протестът не е политически и ние не искаме оставка. Ние искаме да накараме управляващите, без значение какъв е цв...\nНовите наематели на Малкия пазар се нанасят от 1 декември\n* Трима от спечелилите още не са подписали договорите си, ако не го сторят до 3 декември – покани към класираните на второ място; четирима ...\nВажно – затварят до 16-ти кръстовището при АИР-а\n* Движението ще бъде пренасочвано по обходни маршрути съгласно въведена временна организация на движението Съобщение от Общината В си...\nПожар във Велчевското, потушен е\n* Хората са в безопасност, започват действия по отстраняване на щетите * Съкварталци организираха акция за събиране на дрехи, покъщнина и ...


И днес ще е слънчево, чака ни топъл уикенд - Последни Новини от DNES.BG\nИ днес ще е слънчево, чака ни топъл уикенд\nСледобед над планините може да се появи купеста облачност\nОбновена: 11 сеп 2020 07:27 | 11 сеп 2020 07:03, Ния Христова\nВремето днес ще бъде предимно слънчево. В следобедните часове може да се появи купеста облачност в планинските райони, съобщи синоптикът на Bulgaria ON AIR Александрина Янкова.\nМаксималните температури ще са между 28 и 33 градуса. В Източна България може да духа умерен вятър от изток-североизток.\nВ планините ще е предимно слънчево. В следобедните часове може да се появи незначителна купеста облачност. Максималната температура на 1200 метра ще е около 24 градуса, а на 2000 метра около 17.\nДо края на тази и в началото на следващата седмица времето ще се задържи слънчево. В понеделник може да има временни увеличения на облачността над южните райони. Температурите ще бъдат между 27 и 32 градуса.\nОще по темата: прогнозаслънчевовреметовисоки температурикупеста облачност\nняма да е вечно! преди 2 седмици\nИдва есен-зима! Нека да е слънчево! Нека да е лято!


TCMM206 Стандарти в телекомуникациите - Телекомуникации - НБУ\nМагистърски програми - Каталог 2019/2020 | Телекомуникации | TCMM206\nДа даде познания в областта на стандартизацията в национален, европейски и глобален мащаб, с насоченост към информационните и комуникационни технологии. Да даде познания в областта на оценката на съответствието и сертификацията, както и на европейските нормативни актове в тази насока.\nДа се придобият базови познания за организацията и дейността на глобалните, европейски и национални органи по стандартизация.\nЧрез самостоятелната си работа и участието си в семинари студентите да придобият познания за комуникиране със стандартизационни организации и извличане на необходимата информация, както и да обогатят терминологичните си познания на английски език.\nДа разширят познанията си върху съвременните информационни и комуникационни технологии, като свържат технологиите с отнасящите се до тях стандарти и спецификации;\nДа имат познания за дейността и продуктите на глобалните, европейски и национални стандартизационни организации (включително и на неформалните такива - т.нар. "форуми") и да знаят как да търсят необходимата им информация;\nДа имат общи познания за нормативната уредба в областта на стандартизацията, оценката на съответствието и сертификацията в глобален, европейски и национален мащаб;\nДа разширят познанията си в специфичната терминология както на български, така и на английски език.\nОбщообразователна подготовка, Студентите трябва да имат базови познания по\nВладеене на английски език с оглед практическото му използване.\nЛекции на преподавателя\nИнтернет материали по тематиката на курса\nКУРСОВА РАБОТА/ПРОЕКТ 50%\nПИСМЕН ИЗПИТ 50%\nПРАКТИЧЕСКИ ИЗПИТ 50%


Рали Твърдица – Елена\nДеветото подред провеждане на рали Твърдица – Елена тази година ще се проведе на\n27 – ми и 28 –ми юли. След дългоочаквания ремонт на Елено – Твърдишкия проход, организаторите отправиха предложение за участие в мероприятието и на Община Елена.\nАвтомобилите ще трябва да изминат разстоянието от 106 км, което е разпределено в осем състезателни отсечки – Детелината, Чумерна, Девина, Буйновци, Елена – Твърдица, Чумерна – 2, Девина – 2 и Предела. Надморската височина варира от 350 до 1250м.\nНадпреварата започва на 27 – ми юли с официална церемония и старт от отсечката „Детелината“, разположена в град Твърдица.\nНа следващия ден състезанието продължава из балканските трасета на Елено – Твърдишкия проход.\nПървият етап започва от Буйновци, в близост до местността „Хайдушка поляна“ и трябва да завърши при разклона за м. Папратлива. След изминаване на трасето, което е с дължина 14 км, състезателите ще имат двучасова почивка в град Елена.\nСлед това започва втория етап в състезанието – Елена – Твърдица. Тук участниците ще се изправят пред най – голямото предизвикателство отсечката, позната като „костеливия орех“. Участъкът се характеризира с отсечени завои, които изискват опитност и съсредоточено внимание. Останалата част от него, която се простира от град Твърдица на разстояние от 17 км, предоставя повече пространство на пътя на високо равнище.\nСъстезателните етапи са част от незабравимото рали „Златни пясъци – Сливен“. Първото му провеждане е през 1970г. преминавайки през редица трасета в североизточна България.\nРали „Твърдица – Елена“ предоставя на участниците много възможности за изразяване на състезателен дух и най – добри качества. Зрителите пък могат да се насладят на едно неповторимо шоу в полите на Балкана. Като удобни места за наблюдение са обособени махалите Предела, Хайдушка поляна и Моянка.\nВсички присъстващи могат да се запознаят отблизо с красотите на балканските градчета. Забележителностите в град Елена и прочутите месни специалитети не са изпускане.\nПо време на почивката на площад „Иларион Макариполски“ всеки запален фен ще може отблизо да разгледа забележителните автомобили в надпреварата.\nА след наситения с емоции и преживявания ден, атмосферата в уютните къщи на Еленския балкан ще ви накара да се почувствате като у дома си. Разгледайте още нашите цени за нощувка и контакти за резервация.


Изисквания за тоалетната за ресторанти\nРесторантите от всякакъв размер се регулират от различни местни, щатски и федерални закони, занимаващи се със здравето и безопасността на клиентите и служителите. Критичен компонент на дизайна на ресторанта е осигуряването на тоалетни за клиентите и служителите, както за мъжете, така и за жените във всяка категория. Това включва физическите съоръжения и указателни табели, както и осигуряване на достъп за инвалиди или инвалидни колички.\nВ повечето райони местният здравен отдел е ключовата агенция, която наблюдава всички разпоредби, свързани с тоалетните в ресторантите, и с него трябва да се консултирате по време на фазата на проектиране. Обикновено се изисква проверка, включително тоалетните, преди да може да се отвори ресторант.\nКато общо правило минималното изискване за тоалетните е една тоалетна или тоалетна за всеки 30 жени и 60 мъже. В малките заведения достъпът на служители и клиенти може да се комбинира, но по-големите съоръжения обикновено се изискват, за да имат отделни помещения за служители. Малко съоръжение за приготвяне на храна, което предоставя изключително услуги за пренасяне, се изисква само за да има тоалетни за служители в повечето юрисдикции.\nДостъпност и оборудване на тоалетната\nТоалетните за клиентите трябва да бъдат достъпни за хора с увреждания и оборудвани за използване от лица в инвалидни колички. Федералният американски закон за хората с увреждания е приложим закон за това.\nУдобствата за инвалиди трябва да бъдат ясно обозначени. Те трябва да имат специални удобства като достъп на ниво или рампа, по-широки врати и ръчни парапети. Те могат да бъдат отделни или комбинирани; съоръжение за много щандове, например, може да има един щанд за достъп с увреждания, но са необходими отделни съоръжения за достъп за мъже и жени.\nКъде могат да бъдат разположени тоалетните\nКлиентските тоалетни трябва да имат директен и лесен достъп от трапезарията или приемната. Те не могат да бъдат в мазета или задни стаи и клиентите не трябва да преминават през кухни или помещения за съхранение или приготвяне на храна, за да стигнат до тоалетните. Съоръженията трябва да бъдат ясно маркирани с указания, ако е необходимо. Индивидуалните врати за сергии или тоалетни трябва да се заключват.\nИзключения от правилата за тоалетната\nИма някои изключения за много малкия бизнес. В някои юрисдикции ресторант с по-малко от 1200 квадратни метра пространство, който побира не повече от 20 служители и клиенти едновременно, може да има една унисекс тоалетна, стига да е достъпен за хора с увреждания. Местните разпоредби могат да варират в това отношение, така че е важно да се изяснят със здравен инспектор.\nРесторантските тоалетни трябва да бъдат подходящо оборудвани със санитарни съоръжения, особено за изхвърляне на боклука, и да имат мивки със сапун и материали за сушене на ръце. Местните разпоредби може да изискват дозатори за сапун вместо барове и хартиени кърпи или сушилни с топъл въздух, вместо общи кърпи. Здравните разпоредби почти универсално изискват отделни мивки и съоръжения за миене на ръце в кухните и зоните за приготвяне на храна.


Андерсън срещу историята и великия Надал за короната в Ню Йорк (ПРЕВЮ) - Спорта.бг\n11.09.2017 | 01:45\nснимка: twitter.com/Tennis TV\n- КРАЙ НА МАЧА! 6-3, 6-3, 6-4 И НАДАЛ Е ШАМПИОН НА US OPEN ЗА ТРЕТИ ПЪТ В КАРИЕРАТА СИ! РАФА ПЕЧЕЛИ 16-А ТИТЛА ОТ ГОЛЕМИЯ ШЛЕМ!\n- Южноафриканецът прави това, което е нужно от него. Той спечели подаването си и намалява пасива на 4-5. НАДАЛ СЕРВИРА ЗА ТИТЛАТА!\n- Рафа е все по-близо до титлата! Матадора печели подаването си на нула и води с 5-3. Андерсън сервира за оставане във финала.\n- Добър сервис гейм за Андерсън. Той печели все по-убедително подаванията си и така поставя Рафа под напрежение: 3-4.\n- Рафа продължава да пази убедително преднината си и вече води с 4-2. Матадора завърши успешно 14-ата си точка на мрежата от също толкова опити.\n- 2-3. Андерсън се закрепя за резултата след солиден сервис гейм на нула.\n- Най-оспорваният сервис гейм на Надал приключва в негова полза. Матадора спечели на 30, а най-впечатляващо бе първото разиграване - страхотна къса на Рафа, която Андерсън достигна, но Надал завърши с атрактивен смач. 3-1.\n- Андерсън се задържа в резултата и намалява пасива си в третата част на 1-2.\n- 2-0 - Надал затвърждава ранния пробив. Все още той няма абсолютно никакви грижи, що се отнася до печелене на подаванията си.\n- БРЕЙК ЗА НАДАЛ В НАЧАЛОТО НА ТРЕТИЯ СЕТ. 1-0 ЗА РАФА! Испанецът обърна от 15-40 при сервис на южноафриканеца заради нелепи негови грешки. Надал е все по-близо до титлата!\n- Испанецът играе брилянтно и контролира събитията на "Артър Аш" още от първата минута на двубоя. Андерсън се опитва да се противопостави със солидни удари от основната линия, но влезе ли в дълго разиграване, то печелившият винаги е Рафа. Испанецът лети по корта и улавя всяка топка на съперника, който изглежда безпомощен пред невероятния Матадор. Рафа води с 2-0 сета и е само на крачка от мечтаната трета титла в Голямата ябълка, както и 16-и трофей от Големия шлем!\n- 6-3 И НАДАЛ ПЕЧЕЛИ И ВТОРИЯ СЕТ! Рафа спечели сервис гейма си на нула!\n- С известни затруднения Кевин се задържа в сета, печелейки подаването си на 30.\n- Надал затвърждава пробива си на 15 и води с 5-2! Андерсън разигра Рафа по целия корт, но испанецът достигна до всяка топка и накрая завърши с бекхенд едно от най-вълнуващите разигравания до момента в мача. Южноафриканецът ще сервира за оставане в сета след кратката почивка.\n- НОВ ПРОБИВ ЗА РАФА И 4-2! Испанецът направи брейк на 30. Той пласира сложен смач за 15-0, а после размина съперника си с форхенд по диагонала. Последното разиграване бе феноменално, като след 2 удара на Надал на мрежата испанецът заби мощно и приключи гейма.\n- Рафа отново взима сервис гейма си на нула. Надал записа първия си ас за 15-0, а впоследствие накара Андерсън да изкара топката в аут на два пъти заради страхотното пласиране на сервисите си.\n- Андерсън печели подаването си за 2-2.\n- 2-1 за Надал. Геймът бе завързан, но Рафа го затвори на 30. Той е доста убедителен в своите подавания, като до момента не е дал нито една точка за пробив на своя съперник.\n- Андерсън успява да се закрепи в резултата след гръмовен ас и страхотно воле на мрежата: 1-1.\n- 1-0 за Надал на старта на втория сет. Испанецът печели лесно откриващия си сервис гейм на нула.\n- 6-3 ЗА РАФАЕЛ НАДАЛ И ИСПАНЕЦЪТ ПЕЧЕЛИ ПЪРВИЯ СЕТ! Рафа успя да обърне от 30-40 с невероятен бекхенд минаващ удар, а след това направи великолепна акция към мрежата, завършила с неспасяемо воле. Втори пробив на Рафа и 1-0 сета в негова полза!\n- Надал затвърждава пробива на 15 със солидна игра от основната линия: 5-3.\n- ПРОБИВ ЗА НАДАЛ И 4-3! Андерсън направи много непредизвикани грешки в сервис гейма си, включително и двойна грешка при 40-40. След това той изкара топката в аут два пъти и Рафа най-накрая проби след 4 неуспешни опита в предните подавания на южноафриканеца.\n- Рафа изравнява и резултатът е 3-3. Испанецът спечели гейма на 30.\n- 3-2 за южноафриканеца. Нов десетминутен гейм при негов сервис. Андерсън има доста проблеми при печелене на подаването си, като трябваше да спасява нови два брейкбола.\n- 2-2. Безупречен Надал печели подаването си на нула.\n- 2-1 за Андерсън. Южноафриканецът печели оспорван гейм, продължил над 10 минути. Рафа имаше два брейкбола, като до първия се добра чрез невероятен бекхенд слайс, оказал се минаващ удар и кацнал на линията. Кевин обаче превключи режима на асовете и след няколко дюса успя да вземе подаването си.\n- Надал също взима първото си подаване и изравнява резултата. Матадора заложи на стабилен сервис и накара съперника си да удари два пъти в мрежата и да изкара веднъж топката в аут.\n- Трудно първо подаване за южноафриканеца, но с 2 аса той се справя и печели гейма след дюс.\n- НАЧАЛО НА СБЛЪСЪКА! Кевин Андерсън сервира в първия гейм от мача.\nЩе спечели ли Рафаел Надал 16-ата си титла от Големия шлем или Кевин Андерсън ще стане първият южноафриканец, триумфирал с трофея от US Open? Това е големият въпрос, който човърка съзнанието на тенис специалисти и фенове по цял свят в навечерието на финала на Откритото първенство на САЩ. Тази вечер около 23:00 часа на „Артър Аш“ номер 1 в света Надал излиза срещу 28-ия в схемата Андерсън, надявайки се да запази стопроцентовия си актив срещу този съперник. Матадора води убедително в сблъсъците помежду им с 4:0 и е дал само сет на южноафриканеца при спечелени 9 от своя страна. SPORTA.BG ще проследи сблъсъка на живо!\n31-годишният испанец влиза в двубоя като абсолютен фаворит за трофея. Рафа се е устремил към 16-а титла от Шлема, както и трета в Ню Йорк. Той спечели на „Флашинг Медоус“ през 2010 и 2013 година, като и в двата случая надви Новак Джокович. Надал има и една загуба на финала на този турнир – именно от Джокера през 2011 година.\nКевин Андерсън пък никога преди не бе стигал до решителната битка за „мейджър“. 31-годишният гигант от Йоханесбург е третият южноафриканец, докосвал се до финала в Ню Йорк. Преди това сънародникът му Ерик Стърджес губи от Панчо Гонсалес през далечната 1948, а Клиф Дрисдейл не успява да победи испанеца Мануел Сантана през 1965 година. Така 203-сантиметровият Андерсън има шанс да пренапише историята. Само един южноафриканец е печелил турнир от Шлема – Йохан Крийк триумфира на Аустрелиън Оупън през 1981 и 1982 година.\nКевин Андерсън ще се опита да стане и четвъртият тенисист, който нарушава хегемонията на Голямата четворка – Федерер, Надал, Мъри и Джокович. Точно тези играчи спечелиха 45 от последните 50 титли от Шлема, като единствено Стан Вавринка, Марин Чилич и Хуан Мартин дел Потро успяха да измъкнат нещо от доминантите в играта. Рафа обаче няма да се даде лесно, защото в момента играе най-добрия си тенис и е готов да скъси дистанцията между себе си и Федерер, който има рекордните 19 „мейджър“ титли.\nКой ще сложи короната на главата си – легендарният Надал или жадуващият за слава Андерсън? Отговорът – тази вечер от 23:00 часа на „Артър Аш“ в Ню Йорк.\nThe action packed tennis finale of US open awaits as Rafael Nadal aiming to to win it for 3rd time #USOpenOnStarSports@StarSportsIndiapic.twitter.com/EQ7EaXYhfw\n— ImNTush (@natuskar) September 10, 2017\nЕтикети:Рафаел Надал | Кевин Андерсън | финал | US Open\nУАУ! За 62 минути секси мацката Стивънс триумфира на US Open


VendoFin : За нас\nVendofin.com e платформа, която предоставя иновативен начин за продажба и покупка на активи и вземания чрез онлайн аукциони.\nЕдно от предимствата на платформата е, че дава възможност на продавачите сами да определят минимална цена за продажба, стартова дата и час, типа аукцион, както и неговата продължителност. По този начин се постига пълен контрол върху процес и се постига оптимална цена. Наддаването започва над минималната цена и купувачът с най-висока оферта печели. Продавачът може да определи и цена за директна покупка при която се може да се сключи сделка без провеждането на аукцион.\nСигурност, бързина и прозрачност са водещите принципи на платформата Vendofin. Сигурността на онлайн аукционите се гарантира посредством най-високи стандарти за криптиране на данните.\nИдеята за платформата се заражда през 2017 г., когато компанията подписва договор с Австрийската държава за управление и продажба на значим портфейл от активи и вземания на Хета Асет Резолюшън в България. След анализ на възможните решения в областта на проблемните вземания в Европа и САЩ, се оказва, че те действат предимно като рекламни или информационни портали. Ясно проличава нуждата от централизирана онлайн платформа, която да улесни намирането на купувачи за голям брой активи и да ускори процеса по реализиране на сделка. Така се стига до идеята за реализирането на онлайн аукциони , които да дадат възможност най-добрата оферта да спечели. Щом продавач и инвеститор срещнат своите цели и очаквания, сделката става факт.\nЗад финтех платформата Vendofin са основните съдружници в АМС България - Николай Нешев и Ивелина Александрова, а ИТ екипът е ръководен от Ангел Абаджиев.\nКАКВИ СА ПРЕДИМСТВАТА НА VENDOFIN?\nДо 4 пъти по кратко време за една продажба\nПреглед на активи и кредити, Въпроси и отговори, Due diligence и оценката на активите и портфейлите става изцяло онлайн през Vendofin.\nВъзможност за паралелни продажби на няколко портфейла\nЧрез Vendofin можете да започнете продажба на колкото желаете портфейла от кредити едновременно.\nНай-високи ИТ стандарти за сигурност\nСигурноста на платформата се осигурява посредством два вида криптиране - data in motion и data at rest encryption. Използваните сертификати и ключове за криптиране са с най-висока степен на сигурност и предлагат гаранции за цялостта на данните.\nПълен контрол над процеса на продажба\nПродавачът определя какъв тип аукцион да се избере, кои инвеститори да се поканят, каква да е минималната цена и каква да е продължителността на аукциона.\nПроцеса по надаване на всеки един аукцион е съхранен и дава гаранции както на продавачите, така и на инвеститорите.\nКАКВО МОЖЕ ДА СЕ ТЪРГУВА НА VENDOFIN?\nОбслужвани заеми на физически и юридически лица /без просрочие/.\nПлатформата предлага възможност за организиране на аукциони както за обезпечени, така и за необезпечени обслужвани заеми на физически и юридически лица. Обезпеченията биха могли да бъдат недвижими имоти или друг вид активи.\nПросрочени заеми на физически и юридически лица.\nПлатформата има за цел да подпомогне бизнеса в процеса на управление на просрочените вземания. Предмет на сделка биха могли да бъдат както просрочени съдебни кредити, така и кредити в досъдебна фаза. Пълна информация за обезпеченията по кредити трябва да бъде предоставена от всеки продавач.\nВ тази категория попадат вземания, възникнали от регулярни търговски отношения както и еднократни сделки за доставка на стоки или услуги.\nПлатформата предлага възможност за търгуване на различни видове недвижими имоти: търговски, производствени, жилищни, поземлени имоти в регулация и извън регулация.\nРазнообразието на активи, които могат да бъдат предмет на аукцион, е много голямо. Основните категории са леки и товарни превозни средства, машини и оборудване и плавателни съдове.


Чай с ром не е подходящ за кучето ви, но зимното палто вече е задължително - 2012.02.02 - Събития и репортажи - новини от Добрич\nЧай с ром не е подходящ за кучето ви, но зимното палто вече е задължително\n02.02.12, 16:38 часа Преглеждания: 3368\nд-р Добрин Добрев\nЗа домашните любимци разговаряме с главният лекар във ветеринарната клиника "Вива Вет" в Добрич д.в.м. Добрин Добрев.\nЕкстравагантност или необходимост е облеклото за кучета?\nПрактика е вече хората да обличат домашните си любимци. В голямата си част животните се отглеждат вкъщи. В домовете е топло и рязката смяна на температурата води до простудни заболявания. Голяма част от породите са късокосмести, има много екзотични породи, които не са адаптирани към нашия климат. В Добрич има кучета от породите мопс, английски булдог и нашия суров климат с високи амплитуди от 30 – 40 градуса правят облеклата за кучета задължителни. Масово е производството на дрешки за домашни любимци, които са съобразени с анатомията на кучето. От години е масова практика и в цяла Европа да се обличат животните.\nНеобичайна порода, която досега не е имало в Добрич?\nАнглийски булдог дълго време нямаше, а вече има два. Родезийски риджбек нямаше, но се появи преди около две години за първи път. Вече има и няколко фретки – вид пор, много интересно и весело животинче. За сметка на това пък, вече рядко се срещат породите, като много популярните навремето ризеншнауцери, боксери, добермани…\nЛабораторията в клиниката\nТова модна тенденция ли е?\nНе. Нашето общество се развива. Нашата медицина – също. Диагностичните средства във ветеринарната медицина не отстъпват на хуманната. Хората стават все по-грамотни в киноложко отношение. Например, живееш в тристаен апартамент. Ако вземеш немска овчарка за отглеждане, наказание ще бъде и за теб, и за кучето. Затова за тристайния апартамент ще си вземеш пекинез, мопс или френски булдог, т.е. салонна порода, която ще ти дава същата обич и радост, като голямото куче, но тя ще се чувства комфортно, ти – също. Увеличават се и котките. Такава, между другото, е картината и в европейските страни. Ние по никакъв начин не се отличаваме от тях вече.\nИма ли в Добрич котка от рядка порода?\nИма шотландска клепоуха, руска синя – най-различни екзотики! Но ние не гледаме толкова породата на животното, освен ако няма отношение към наследствени заболявания. Котката е най-лесна за отглеждане във всякакъв вид жилище. Кучето е по-социално и участва по-активно в живота на семейството, но пък котката проявява обичта си по друг, неповторим начин – все пак са два различни биологични вида!\nОперационната и апарата за безкръвни интервенции\nСъвет към стопаните на домашни любимци за зимните дни?\nЗимата е по-спокоен период от гледна точка на заболеваемостта на животните по няколко причини. Първо, почти са отпаднали паразитните заболявания, причинени от кърлежи и бълхи. Контактът на кучетата е много по-малък, което пък води до намаляване на заразните заболявания.\nСтрадат ли от грип и настинки?\nРазбира се. Но нашите пациенти са добре обхванати от профилактични схеми, от ваксинации, в които са асоциирани по 7 – 8 заболявания, които предпазват животните от най-опасните и трудно лечими заболявания. Това е една много добра съвременна тенденция. Сега болести като парвовироза, гана и заразен хепатит са рядко срещани. Стопаните имат възможност да се информират добре в клиниката чрез обмяна на опит, консултации с лекарите, брошури. Съществува и телефон за безплатни консултации. Хората са грамотни и мога да кажа само добри думи за развитието на обществото в Добрич в това отношение.\nЧаст от екипа на клиниката с един от пациентите в стационара\nДобрич новини Добрич куче котка порода ветеринар клиника Добрин Добрев


Не е коректно да се говори за „мъжка менопауза” | Zdrave.to\nНе е коректно да се говори за „мъжка менопауза”\n08.04.2021 12:00 2354 прочита 1 коментара\nПоради тази причина, терминът “менопауза” не може да се прилага за мъже, тъй като при тях процесът на затихване на половата функция се дължи на постепенно намаляване на производството на тестостерон от клетките на Лейдиг в тестисите до 60-годишна възраст.\nДо тази възраст мъжете натрупват хронични заболявания, включително на сърцето, кръвоносните съдове, костната тъкан, от които жените в репродуктивния период са били защитени от високите нива на естроген: с настъпването на менопаузата при жените тази защита изчезва.\nМъжете до 60-годишна възраст често се оплакват от намалено сексуално желание и еректилна дисфункция, повишена умора (липса на енергия, хронична умора), намалена концентрация, памет и когнитивни нарушения, депресивни чувства (постоянна тъга, липса на радост), безсъние, намалена физическа сила и мускулен обем, наддаване на тегло.\nТе свързват всичко това с пониженото производство на тестостерон и смятат, че хормонозаместителната терапия (ХЗТ) ще коригира ситуацията. Но тук не става въпрос обаче за тестостерона, а за последствията от нездравословния начин на живот - пушене, пиене на алкохол, нездравословна диета, стрес, липса на движение, физическо бездействие и т.н.\nРазличните хронични заболявания също играят важна роля. Например, атеросклерозата може да причини еректилна дисфункция, тъй като води до намаляване на кръвонапълването на съдовете на кавернозните тела на гениталния орган.\nСъщо така, за разлика от мъжете, при жените ХЗТ значително подобрява качеството им на живот, защото компенсират пълното отсъствие на полови хормони при тях в постменопауза. При мъжете се поддържа изходната концентрация на тестостерон. Ето защо понятието “мъжка менопауза” не се разглежда в сериозната медицина. Лекарите от профила геронтология се занимават с проблемите, свързани с възрастовите промени.\nЗа да идентифицира причините за свързаните с възрастта проблеми при мъжете, лекарят предписва общ кръвен тест, биохимия на кръвта и изследване на PSA - специфичен за простатата антиген. Това е протеинов ензим, който се произвежда от простатната жлеза. Нивото на PSA показва общото състояние на простатната тъкан. Увеличаването на общите му нива може да показва простатит, аденом на простатата, инфекции на пикочните пътища или тумори на простатата.\nзатихване на половата функция\nпроф.Лайдинг 09.04.2021 15:56\nПо-голям качамак по темата не съм чел.


Пациент пострада при пожар в болница, в тежко състояние | Dnes.bg Новини\nПациент пострада при пожар в болница, в тежко състояние\n10 фев 2018 16:38, Вера К. Александрова\nПациент пострада при пожар в Университетска болница "Канев" в Русе. Мъжът е в тежко състояние, съобщи д-р Наско Тютюнджиев от УМБАЛ "Медика Русе", където мъжът е настанен.\n57-годишният пациент пострада след като около 5.00 часа тази сутрин възникна пожар в стая на отделението по ортопедия и травматология в Университетската болница, където мъжът бил настанен.\nОт лечебното заведение коментираха, че вероятно пожарът е предизвикан от неизгасена цигара на пациента, съобщи БТА.\nД-р Тютюнджиев обясни, че мъжът е с около 25 процента изгаряния - втора и трета степен. Състоянието му е тежко, но няма непосредствена опасност за живота му.\n"Не се знае как ще се развие по-нататък. Изгарянията предимно са по крака с фрактурата. Има и по другия крайник и по-малко по двете ръце. Още е рано да се правят прогнози. Ще е нужно и кръвоприливане", каза д-р Тютюнджиев.\nТой допълни, че мъжът не е здравно осигурен от поне четири години.\nОще по темата: болницапациентРусепожартежко състояние\nА защо в болницата се пуши въобще? Нали уж е забранено? Нека сега същия тоя да плати за ремонта на отделението. Или като се оправи да полага обществено поледен труд лично боядисвайки го\nА къде е противопожарната система, почва са пиши още от дима и те се стига до пожар дори, та камоли до такива трагедии, който са по-скоро присъщи за третият свят, а не за ЕС. Малко, но качествени болници, без ненужен престой и много каси, както е по света.\nв бар или заведение не можеш да пушиш, ама в болница може............ама то може и в асансьор, и на бензиностанция.......щом ти е толкова акъла.......или нахалството.\nИскрено съжалявам за стятабв болницата и обзавеждането !\nИнтересно ми е ,кой ще го плаща ?!\nтютюнопушенето вреди сериозно на вашето здраве, ама кой да повярва...\nStiga glupavi. Isvinenija vinovni sa tia ot bolnizata med sestri koito spat pres noschta a ne bnimavat kakvo pravat pazientite im\nД- р Тютюнджиев ли е оставил цигарата?


Левски стартира с реми подготовката си. Бразилец дебютира (ВИДЕО) - Gerena\nНачало Футболен клуб Левски Левски стартира с реми подготовката си. Бразилец дебютира (ВИДЕО)\nЛевски и „Гурник“ (Забже) завършиха при резултат 1:1 в турския курорт Белек. Контролата бе първа за състава на Станимир Стоилов по време на зимната подготовка на тима.\nМарин Петков застраши вратата на Биелица в 35-ата минута, но ударът му от разстояние бе уловен от стража на полския тим.\nМинута преди края на първото полувреме играч на „Гурник“ бе изведен срещу Николай Михайлов, но капитанът излезе добре напред и улови.\nМалко по-късно Гьоко Зайков стреля с глава след изпълнение на корнер, но ударът му мина над напречната греда.\nВ 54-ата минута „Левски“ отново застраши вратата на съперника. След разбъркване пред наказателното поле, Билал Бари открадна топката и стреля силно, но отново стражът на „Гурник“ се намеси и спаси.\nВ 82-ата минута „Гурник“ получи право да изпълни фаул в опасна близост пред наказателното поле на „Левски“. Зад топката застана Пьотър Кравчук, който стреля през стената и топката влезе във вратата на Пламен Андреев.\n„Левски“ получи право да изпълни дузпа в 87-ата минута, след като футболист на „Гурник“ игра с ръка в наказателното поле на своя тим. Зад топката застана Хосе Кордоба, който стреля в левия ъгъл на вратата и изравни.\nЛевски – Гурник Забже 1:1\n1:1 Кордоба (87)\nЛевски: 13. Николай Михайлов – к, 22. Патрик-Габриел Галчев, 3. Гьоко Зайков, 33. Хосе Кордоба, 4. Иван Горанов, 27. Асен Митков, 21. Радослав Цонев, 20. Димитър Костадинов, 88. Марин Петков, 11. Здравко Димитров, 19. Билал Бари\nпредишна статияСтоилов: Ние сме Левски и ще преследваме винаги възможността за трофей (ВИДЕО)\nСледваща статияСтоилов: На този етап Филип Кръстев няма да е футболист на Левски (ВИДЕО)\nGerena.bg - 25.02.2022\nАрестуваха фен № 1 на ФК Левски, Любо – Младежа за убийство на куче край Петрич, пише Pirinsko.com. Любомир...\nШестима души от Левски с положителна проба за COVID-19\nГиби: Името съм си го изградил сам, всичко, което съм постигнал...


Нумеролог: Предстои преломен момент за човечеството -\nНумеролог: Предстои преломен момент за човечеството\n„2021-а ще бъде много по-хубава отколкото 2020-а. Ще е на 50% по-добра година от предишната“, каза любимата на Милен Цветков, нумерологът Милена Иванова в ефира на „Тази събота“. По думите й предстои преломен момент за човечеството и през 2021-а ще навлезем в нов кармичен цикъл, който ще пренареди световния ред и личния ни живот.\n„В момента сме в един от най-положителните месеци – февруари. После е март, който е по-слаб. Най-добрите месеци са април, май, септември и ноември, а най-слабите – януари, март, юли, август и октомври“, казва Иванова. Според нея е по-важно какво ще повлече след себе си датата на изборите. „Тази дата в следващите четири години няма да е с най-добрите последствия, ще се въртим без изход“, казва нумерологът.\nИванова предупреди, че 14 февруари – денят на влюбените – тази година не е подходящ за предлагане и сключване на брак. „Денят е по-подходящ за празнуване вкъщи. Ще е хубав с път на живота 3, по-добър от миналата година. Ще има възможност хората да са щастливи, да намерят баланс. Тези с леки дразги ще имат възможност за рестарт на отношенията“.\n„Всеки, който не е направил нещо досега или не се е погрижил за бизнеса си, тази година ще може да го направи. Ако той сам не го пожелае, вибрацията на петицата ще го накара да го стори“, заяви Иванова.\n„Годината ще е преходна, на приливи и отливи. Кармичният кръг приключва през декември. През 2022-а ще сме забравили всичко“, увери тя.\n„Ако можех утре да кажа нещо на Милен Цветков, то е, че го обичам. На 14 февруари започна всичко – сериозната ни връзка и първата ни целувка. Това е специален ден за мен. Казах, че, когато съм готова, ще разкажа нещо повече“, каза още голямата любов на телевизионния водещ, загинал в катастрофа.\n« Бойко Борисов: Заведенията отварят на 1 март, заболеваемостта е добра\nРумен Радев ще спаси България, виждам го ясно! »


Седрик Бардон: Гадно ми е, че от 10 години Левски нищо не е спечелил | Футбол | Новини от България и Света | OFFNews.bg\n22 юни 2019 в 17:26 | 1440 |0\nЕдин от емблематичните футболисти на Левски от близкото минало Седрик Бардон даде интервю пред колегите от "Дарик", в което си спомни за своя славен период в Левски, а също така даде своето мнение и за актуалните събития в столичния гранд.\nCeдрик, след колко години се завръщаш на "Герена"?\n-За първи път от 9 години идвам на стадиона. Не се е променило толкова много. Виждам, че има нова трибуна, сега обновяват съблекалните (б.р. - в момента тече ремонт). Всичко ми навява хубави спомени.\nБеше важна част от много силен тим в първия си период в Левски. Поддържаш ли контакт с някой от бившите ти съотборници?\n-Да, разбира се. Видях се с Даниел Боримиров, който ми е като брат. Той ми е българският брат (смее се). Поддържам връзки.\nВидя се с изпълнителния директор на Левски Павел Колев, какво си казахте?\n- Говорихме за нещата около отбора, как върви клубът. Още се интересувам от Левски, следя резултатите. Но ми е гадно, че от 10 години отборът нищо не е спечелил. За тези неща си приказвахме.\nНадяваш ли се това да се промени - Левски да започне да печели?\n-Разбира се, че се надявам. Искам тимът пак да стане шампион. Като говорих с Павел, разбрах, че в клуба имат идея какво трябва да правят. Необходимо им е време да сглобят отбор, който да побеждава.\nС твоето идване в Левски тимът стигна до четвъртфинал за Купата на УЕФА, а след това влезе в групите на Шампионската лига. Какво си спомняш от онези времена?\n-Че бях с около 15 години по-млад (смее се). Бяха хубави времена, но за съжаление са свършили за клуба. Имам много спомени. Отборът играеше на високо ниво, аз също. Тогава се забавлявах с футбола. Надявам се футболистите на Левски отново да го правят.\nКой беше най-хубавият ти момент?\n-Има доста. Първият гол (б.р. - вкара го при гостуването на Оксер за Купата на УЕФА на 15 септември 2005 година), влизането в Шампионската лига - за първи път български отбор постигна такова нещо.\nДокато говорим, минава Къци, който се грижи за терена - един от малкото служители в клуба от твое време...\n-Така е. Помня и останалите, които работеха в клуба. Аз пък вече не се занимавам с футбол, само страничен наблюдател съм.\nАко видиш добър играч във Франция, може ли да звъннеш на Левски и да помогнеш за привличането на новия Бардон например?\n-Левски си има скаути, аз в момента нямам време да гледам детайлно играчи и да кажа - този е добър, вземете го, а този другият не става.\nКак е семейството ти?\n-Добре. Имам малка дъщеричка - на 4 години. Тя е най-хубавото нещо за мен в момента. Синовете ми не се занимават с футбол - и двамата учат. Не бяха добри играчи и бе по-добре да спрат с футбола (смее се). Ето, сега получих фланелка от Левски. Тя си е за мен, но със сигурност ще ми я вземат, като я видят. Тя е много хубава - с лика на Гунди.\nПланираш ли да дойдеш за някой мач?\n-Ако свърша в София това, което искам да направя, със сигурност вече ще идвам по-често тук и ще гледам част от мачовете на тима.\nЦСКА обяви часовете и стадионите на контролите в Австрия\nБотев Пловдив поиска чужда съдийска бригада за баража със Славия\n13 юли 2020 в 21:38\n16 юли 2020 в 16:57\nСимеон Славчев сравни ситуацията в Левски с Литекс преди години\n23 юли 2020 в 17:23\nФулъм се завърна във Висшата лига и заработи поне 135 милиона паунда\n05 август 2020 в 08:01\n11 август 2020 в 08:25


Да се включа и аз в списъка на доволните клиенти: поръчах си пакет статии и всичко беше изпълнено перфектно. Получените материали са точно според изискванията ми и определено ми направиха добро впечатление. Моята поръчка беше за писане + публикуване и колегата се справи с всичко без никакви проблеми, като се ориентира доста бързо с не чак до там стандартната система на сайта ми. Със сигурност бих използвал услугите му отново за бъдещи проекти.\nRe: За: Писане и пренаписване на статии на супер цени + бонус\nОтзиви за работата ми към днешна дата :\nПървоначално публикувано от sazz View Post\nПървоначално публикувано от ваучери View Post\nПървоначално публикувано от Mwfb Mwfbr View Post\nБлагодаря на всички писали в темата ми. Ако имате нужда от услугите ми може да ме търсите по всяко време.\nИ аз си поръчах пакет статии. Човека е точен, статиите са уникални и написани интелигентно.\nЧовека е изключително коректен и за в бъдеще смятам да работя с него. Проблеми със статиите или с плащанията не е имало. Всички статии, които поръчах са 100% уникални, написани са разбираемо и с тон, който предварително се уточнява (приятелски, професионален).\nОт време на време се забелязват леки пунктуационни грешки, но тъй като така или иначе статиите минават моя прочит поне за мен това не бе проблем.\nЗелена репутация за youth_boy от мен!\nПоръчах си пакетче. Доволен съм и смятам да го "ползвам" пак.\nп.п. за грешките и аз потвърждавам, но най-вероятно от бързане пропуска някоя буква, запетая и т.н.\nБлагодаря за положителните отзиви и репутациите от TZahariev, w1ck3dgam3 и ivor. Господата са коректни и спазиха предварителните уговорки и условията, които изрично бях поставил. Приятно е да се работи с такива хора. На този етап не приемам повече поръчки за писане на статии тъй като съм зает. Когато се освободи възможност ще пиша тук в темата.\nTaLoV благодаря за отзива ще взема предвид забележките и с времето ще усъвършенствам рабоата по статиите.\nНадявам се, че не си се засегнал\nНяма никакъв проблем аз търпя критика и я приемам когато тя е справедлива.\nAll times are GMT2. This page was generated at 03:14 AM.


рецепта за коприва | последни новини варна\nСлагаме коприва в кухненски робот и я мелим за кратко или я накълцваме с нож на ситно. 2 Прехвърляме я в тенджера и заливаме с 1,5 л студена вода.\nВита баница с коприва : Готварски, кулинарни рецепти – 500 г коприва 250 г сирене 3 яйца 2 глави кромид лук или връзка пресен 2 с.л. олио Подправки – джоджен стрит, щипка. Рецепта за вита баница с коприва\nИма изпитана френска рецепта за заздравяване на косата с копривата се прилага. Веднъж на 1-2 седмици след измиване косата се намокря със запарка от сухи листа на коприва, която се втрива в.\nПречистване на Кръвта с Коприва, 74 идеи. Билката живениче пречиства кръвта. Тибетска диета за пречистване на кръвта. Коприва. Ястия с коприва.\nРецепта за предпазване на овошки от червеи в плодовете и други вредители. За 12 дръвчета 30 л варел е напълно достатъчен. 2/3 от варела се пълнят с коприва.\nРецепта за вана 150 гр. натрошена изсушена коприва се слагат в 2 л. вряща вода. Оставя се 20 мин. да кисне, прецежда се и чаят се изсипва във ваната. Препоръчва се при суха и чувствителна кожа.\nза 30 бр 30 бр връхчета от коприва олио за пържене 3 с.л. брашно 2 яйца 50 мл. бира 1/2 ч.л. сол\nРецепта №3 за жлъчка: 50 г плод от шипка, 20 г суха коприва, по 10 г пол. хвощ, вратига и паца трева. 1 препълнена лъжица от сбора с 250 мл възвряла вода – на водна баня за 15 м. И още един час отлежава.\nТази рецепта за баница с коприва е лесна, защото се приготвя с готови кори. Ползвайте ако имате възможност, кръгли кори на сач. Те са по-дебели и леко.\nРецепта за Постна супа от коприва. Как се прави Постна супа от коприва. Копривата се измива и се нарязва на.


Испания: Пътеводител National Geographic (второ допълнено издание) - BKBKT000066 на супер цена | Ozone.bg\nИспания: пътеводител national geographic (второ допълнено издание)\nБезценния опит на експертите на National Geographic е на ваше разположение с този прекрасен пътеводител, който ще ви потопи в магията на Испания. Разкошни цветни фотографии, илюстрации и карти. Множество полезна и интересна информация, която ще направи пътуването ви незабравимо.\nВсеки ден експертите на National Geographic, пътуват по света, потапяйки се „зад кулисите” - в сърцето на местната култура, история и бит. Този безценен опит може да бъде ваш с второто допълнено издание на пътеводителя „Испания“.\nПОДСКАЗАНО – споделени идеи от фотографите, авторите и изследователите на Нешънъл Джиографик, както и от местни експерти за любими интересни места, практически съвети и много други.\nПЕШЕХОДНИ МАРШРУТИ И АВТОМАРШРУТИ с карти с цветни обозначения и описания на забележителностите, сред които „Ла Рамбла“ в Барселона, Гранада, Албаиси, уличките на Толедо, както и обиколка с кола около Кабо де Гата.\nФиона Дънлоп се радва на живот, изпълнен със странствания, който я отвежда от плажовете на родната ѝ Австралия до детските и юношеските ѝ години в Лондон и последващите ѝ професионални ангажименти в Европа. Автор е на множество материали за различни международни списания за изкуство и интериорен дизайн, както и за национални вестници. Интересът ѝ към тропиците и древните култури я отвежда в развиващите се страни, които дълго време проучва, и пише пътеводители за Индия, Индонезия, Сингапур и Малайзия, Виетнам, Мексико, Коста Рика и Южна Африка. Редовно посещава къщата си сред маслиновите горички на Андалусия, за да пише сред най-добрите условия, които според нея съчетават sol y sombra (слънце и сянка), без да се броят тапас и ferias. Днес живее в Лондон.\nКсандер Фрейзър е преводач и редактор, който живее в Сантандер, Испания. Негово дело е осъвременненият вариант на разделът „Полезна информация“.\nТино Сориано е роден и израснал в Барселона. Той разделя работата си между фотожурналистиката и снимките от различни пътешествия. Носител е на награди от Фондация World Press Photo, ЮНЕСКО, Fujifilm и Fotopres. От 1988 г. насам Тино снима в Испания, Франция, Италия, Сицилия, Португалия, Шотландия и Южна Африка по поръчка на „National Geographic“. Негови фотографии са публикувани в големи списания по целия свят, сред които Der Spiegel, Paris Match и El País. Автор е на фотографиите за пътеводителите на „National Geographic“ за Сицилия, Португалия и Мадрид. Тино обича да пише и е публикувал El Futuro Existe (разказ за деца, болни от рак). Освен това редовно изнася лекции и провежда семинари в университета в Барселона.


Хармония, съзидание, изобилие: Психология на цвета: Оранжево\nПротивоположности на оранжевото: активност - леност\nПоложителни оранжеви ключови думи: свобода, сила, великолепие, безстрашие, вълнение, неизтощима енергия, сърдечност, щедрост, толерантност, общителност, справедливост.\nОтрицателни оранжеви ключови думи: горделивост, песимизъм, надменност, ексхибиционизъм, капризност.\nОранжевото е инстинкт. Оранжевото е цветът на сакралната чакра. То е способността да бъдеш свободен, да изследваш.\nОранжевото се съсредоточава върху физическите и житейски нужди. Оранжевото взима това, което му е необходимо. Оранжевото привлича към себе си. Оранжевото означава да разчиташ на себе си. Оранжевото е знание, приложено на практика.\nОранжевото е физическа интуиция. Спортистите разчитат на оранжевия цвят.\nВ ролята си на асимилатор оранжевото е нашата чревна лаборатория. То първо тества или изпробва, след което приема или отхвърля.\nОранжевото има устрем. Оранжевото е изключително постоянно. Там, където червеното хулиганства, оранжевото стои настрана. Оранжевото подмладява. Оранжевото е оптимистично. Оранжевото е позитивно. Оранжевото е гениално. То е толерантно и сърдечно.\nОранжевото е приятелство. То е сърцето и душата на компанията. Оранжевото измисля забавни шеги. Оранжевото притежава мисловна сила. То развива интелекта. Оранжевото е креативно. Оранжевото обича да готви. Оранжевото вижда целостта и я развива. То е много конструктивно. То е цветът на срещите и събиранията.\nОранжевото е експанзия. То събаря преградите. Оранжевото разбива. Разруяава пречките и освобождава. Пробивът на оранжевото прави духа волен. Оранжевото разгръща силите ни. Оранжевото е целеустремено, то върви напред. Това е цветът на развода! Оранжевото е като червеното, но не е толкова агресивно. Силата на оранжевото е по-изтънчено. Тя стимулира нежно и внимателно.\nОранжевото вярва в общността. То обича обществените сбирки. Обожава да говори по телефона. Оранжевото е време за веселба. Оранжевото обича да работи в екип. То е по-гордо с постиженията на групата, отколкото със собствевния си успех. Отрицателното оранжево има комплекс за малоценност. Претоварването с оранжево ограничава и сковава.\nОранжевото е предизвикателно. Оранжевото е най-отхвърляният цвят на нашето време. Отвращението към оранжевото издава хората със социални задръжки. - особено при бизнес срещи, служебни партита и така нататък. Оранжевото ни дава смелостта да се изправим лице в лице с последствията. То приема нещата такива каквито саи след това ги променя. Оранжевото знае, че промяната, заради самата промяна невинаги е за добро. Промяната невинаги е видима.\nОранжевото и частите на тялото\nОранжевото е областта на долната половина на гърба и корема - червата и бъбреците. То управлява надбъбречните жлези, въпреки ще цветът на самите бъбреци е жълтото.\nУпотреба на оранжевото\nОранжевото е цветът, който ни помага да се справим със скръбта, мъката или загубата. Когато някой се чувства дълбоко оскърбен, оранжевото ще му даде сили да се съвземе. То е способно да открие скрита травма и да помогне за преодоляването й.\nАко някой не харесва оранжевото или му се съпротивлява, това означава, че се страхува да продължи напред, тъй като не е приключил с минало си. Оранжевото се използва, за да даде допълнителна сила за смело посрещане на изпитания.\nОранжевото е свързано с нашата интуиция и с чувствата ни.\nОранжевите храни: портокали, моркови, мандарини, кайсии, праскови, тиква, сладък картоф.\nПубликувано от Добромира Кралева в 14:06 ч.\nЕтикети: оранжево, психология на цветовете\nsatyS 9 юни 2009 г., 14:30 ч.\nИмам лични асоциации с оранжевото, но много съвшадат с тези:). Много хубава идея - както и останалите тук де!


Botevgrad.com :: КЛУБЪТ НА ПЕНСИОНЕРА ОТБЕЛЯЗА МЕЖДУНАРОДНИЯ ДЕН НА ВЪЗРАСТНИТЕ ХОРА (Новини, Етрополе)\nКлубът на пенсионера – град Етрополе отбеляза 1 октомври – Деня на възрастните хора. Събитието се проведе в ресторант „Еверест“, а най-голямата изненада за гостите бе Министъра на труда и социалната политика Бисер Петков, който пристигна, за да ги поздрави. Гости на мероприятието бяха още инж. Стефан Борисов – заместник – кмет на Община Етрополе, г-жа Марияна Драганска – Секретар на Община Етрополе и г-жа Росица Иванова – Началник отдел „Социална политика, спорт и туризъм“ в Общинска администрация.\nПрограмата бе открита от Председателя на клуба г-жа Любка Хаджийска, която поздрави присъстващите пенсионери с празника. Думата бе дадена на Министъра на труда и социалната политика Бисер Петков, който каза: „Пожелавам Ви да сте живи и здрави, да се радвате на достойни старини, на внимание, на обич от близките, на внимание и подкрепа от страна на държавата, на социалните служби. Да имате винаги настроението да отбелязвате празника. Поздравявам и Общината в лицето г-н Димитър Димитров, че създава за хубав живот на възрастните хора. Благодаря Ви за всичко, което сте направили за нашата родина през вашия активен трудов живот“, бе част от изказването на г-н Петков.Празничното хоро поведе Министъра съвместно с г-жа Иванка Антонова.\nЗаместник-кметът на Община Етрополе Стефан Борисов поздрави присъстващите и им пожела здраве, щастие и благоденствие. В знак на благодарност и като комплимент към възрастните хора, Общинското ръководство пое разноските по празничния обяд. /Общината\nКЛУБЪТ ПЕНСИОНЕРА ДЕН ВЪЗРАСТНИТЕ ХОРА\nДата: 02.10.2018, 09:54\nКлубът на пенсионера отбеляза Международния ден на възрастните хора 02.10.2020, 16:43\nМеждународен Ден на възрастните хора 01.10.2018, 13:39